Република Србија

Дом за смештај старих лица смедерево

дел. број: 2408/2022

Датум: 25.10.2022. године

**ПОЈЕДИНАЧНИ УГОВОР О КУПОПРОДАЈИ ЛОЖ УЉА НА ОСНОВУ ОКВИРНОГ СПОРАЗУМА**

Закључен између:

**1. Дом за смештај старих лица Смедерево**, ул. Старца Вујадина бр. 68**,** ПИБ:100359820**;** Матични број:07160887**,** кога заступа в.д. директор Ивана Матејић (у даљем тексту: Наручилац/Купац) с једне стране

и

 **2. Кнез Петрол д.о.о. ул. Царице Јелене бр. 28, Батајница**, ПИБ: 103223995, Матични број: 17535439; Текући рачун: 205-515641-24 НЛБ Комерцијална, кога заступа директор Златко Аничић(у даљем тексту: Добављач/Продавац), с друге стране

**УВОДНА ОДРЕДБА**

Уговорне стране констатују да су дана 25.10.2022. године закључиле Оквирни споразум бр. 2407/2022 којим су утврдиле услове и начин доделе, односно начин закључивања појединачних уговора, те да сагласно утврђеним правилима у Oквирном споразуму закључују овај Појединачни Уговор као обавезу Добављача да испоручи Наручиоцу добара која су предмет овог Појединачног Уговора.

**ПРЕДМЕТ ПОЈЕДИНАЧНОГ УГОВОРА**

**Члан 1.**

Предмет овог Појединачног Уговора је купопродаја 25.000 литара Лож уља ЕЛ, у складу са Понудом бр. 1884/ЈН од 29.09.2022. године и Техничком спецификацијом из конкурсне документације за јавну набавку бр. 03/2022, које су саставни део овог Појединачног Уговора.

**УГОВОРЕНА ЦЕНА**

**Члан 2**.

Уговорена цена, за предмет Појединачног Уговора из члана 1. износи: 4.045.000,00 динара без обрачунатог ПДВ-а, а са ценом по јединици мере од 161,80 динара без обрачунатог ПДВ-а.

Јединична цена предметних добара дата у понуди не може се мењати у првих 60 дана, рачунајући од дана закључења Оквирног споразума.

**ПДВ** (порез на додату вредност) ће се регулисати сходно законским прописима из дате области, односно сходно Закону о порезу на додату вредност (*''Службени гласник РС'', бр. 84/04 , 86/04 - исправка, 61/05, 61/07, 93/12, 108/13, 68/14 - др. закон, 142/14. 5/15 - усклађени дин. изн, 83/15, 5/16 - усклађени дин. изн., 108/16, 7/17 - усклађени дин. изн, 113/17, 13/18 - усклађени дин. изн, 30/18, 4/19 - усклaђeни дин. изн, 72/19*  *и 8/20 - усклађени дин. изн.*).

Цене нафтних деривата утврђују се и мењају одлукама Добављача у складу са кретањем цена на тржишту нафтних деривата у Републици Србији.

У складу са позитивним прописима који се примењују у предметној области, продавци (добављачи) слободно формирају цене у складу са, кључним фактором, кретањем цене нафте на домаћем тржишту, а које је у нераскидивој вези са кретањем исте на светском тржишту, и исте за наручиоца важе на дан преузимања (испоруке) предметних добара, на основу члана 88. Закона о енергетици („Сл. глaсник РС,“ бр. 145/2014 и 95/2018 и 40/2021) и члана 28. Зaкoна o тргoвини („Сл. глaсник РС“, бр. 52/2019), али након протека рока наведеног у ставу 4 овог члана.

Испоручене нафтне деривате Добављач ће фактурисати по цени која важи на дан испоруке. Под даном испоруке, подразумева се дан преузимања горива, односно достављање на адресу Наручиоца – франко наручилац.

Понуђач је у обавези да, након што протекне рок из става 4. овог члана, обавести купца о свакој промени цена и да достави важећи ценовник писаним путем (факс, путем електронске поште). Измењене цене не могу бити више од упоредивих тржишних цена, у противном, Наручилац ће једнострано раскинути оквирни споразум, а и закључен уговор, уколико је исти закључен. Добављач је у обавези да уз испостављени рачун (фактуру), достави и свој званични ценовник добара важећи на дан сваке појединачне испоруке. Износ на рачуну не сме бити већи од цене из ценовника важећег на дан конкретне испоруке.

Усклађивање јединичних цена ће се вршити у складу са званичним променама цена добара на тржишту Републике Србије (раст акциза, раст или пад цене сирове нафте на светском тржишту). О сваком усклађивању цена, понуђач је дужан да писмено обавести наручиоца и достави Наручиоцу измењени ценовник. Усклађене цене не смеју бити више од упоредивих тржишних цена. У супротном, Наручилац може раскинути оквирни споразум и уговор о јавној набавци, уколико је исти закључен. Наведено усклађивање се сматра променом цене у складу са 156. став 4. Закона о јавним набавкама.

У цену је урачунато: набавка, испорука лож уља цистерном средњег капацитета у резервоар наручиоца и други трошкови који утичу на цену.

Обавезе које по основу Уговора доспевају у 2023. години биће реализоване највише до износа средстава која ће за ту намену бити одобрена у 2023. години.

**КВАЛИТЕТ**

**Члан 3.**

Добављач се обавезује да добра испоручује Наручиоцу, **ФЦО магацин наручиоца,** као крајњем купцу, у складу са нормативима квалитета утврђеним позитивним законским прописима.

Добра која су предмет ове јавне набавке морају задовољити све услове предвиђене важећим **Правилником о техничким и другим захтевима за течна горива нафтног порекла** („Сл. гл. РС“ бр. 111/15, 106/16, 60/17, 117/17, 120/17 - исправка, 50/18, 101/18, 93/19, 91/20 и 102/20) односно да су иста одговарајућа спрам прописаних стандарда.

Добављач је дужан да при свакој испоруци достави писмени извештај о испитивању квалитета.

Уколико је добављач испоручио добро страног порекла, наручилац задржава право да у циљу провере порекла од изабраног понуђача захтева да достави Пакинг листу и Царинску исправу за испоручена добра.Купац задржава право да од Добављача захтева да му достави на увид оригинале или оверене копије тражених докумената.

**ИСПОРУКА**

**Члан 4.**

Испорука добара се врши на адреси Наручиоца - Смедерево, Старца Вујадина бр. 68, цистерном средњег капацитета због прилаза установи и складишти за на то предвиђено место које одговора стандардима неопходним за предметна добра.

Рок испоруке износи најдуже 72 часа од момента пријема писменог захтева Наручиоца.

Под даном испоруке подразумева се дан преузимања добара од стране Наручиоца.

У случају непоштовања динамике испоруке, Добављач се обавезује да за сваки дан закашњења плати Наручиоцу износ од 2‰ (промила) од укупне вредности Уговора, с тим да укупан износ уговорне казне не може прећи 5% од укупне вредности закљученог Уговора.

Наплату уговорне казне Наручилац ће извршити, без претходног пристанка Добављача, умањењем рачуна наведеног у испостављеној фактури

**Члан 5.**

Купац/Наручилац има право да изврши квантитативну и квалитативну контролу испоручених добара, као и контролу документације о усклађености квалитета са прописаним стандардима.

Квантитативна и квалитативна контрола добара вршиће се приликом сваке појединачне испоруке – преузимања добара од стране Наручиоца.

Утврђивање количине  квантитативни пријем врши се прегледом.

Уколико представник Купца/Наручиоца, приликом квантитативног и квалитативног пријема добара, утврди да испоручена добра не одговарају требованој количини и/или уговореном квалитету, о томе сачињава записник који потписују представник Добављача и Купца (или само представник Купца уколико представник Добављача одбије да га потпише) и који се доставља, без одлагања, Добављачу.

Истовремено Купац/Наручилац је овлашћен да одбије пријем добара која не одговарају требованој количини и/или уговореном квалитету, уз обавезу да, без одлагања, писменим путем, обавести Добављача и захтева нову испоруку добара која одговара требованој количини и уговореном квалитету.

Уколико Добављач уопште не испоручи требована добра или се недостатак добара утврди након извршене примопредаје (скривени недостаци), Купац/Наручилац сачињава рекламациони записник који потписује само представник Купац/Наручилац и који се доставља, без одлагања, Добављачу.

Када се недостатак добара утврди након извршене примопредаје (скривени недостаци), Купац/Наручилац је у обавези да добра задржи до тренутка упознавања представника Добављача са утврђеним недостатком и захтева замену испоручене количине, односно испоруку робе која је у складу са уговореним квалитетом. Купац/Наручилац не одговара за пропадање добара која су задржана.

Уколико Купац/Наручилац у току реализације Уговора три пута не прихвати испоруку добара односно врати добра или уколико Добављач у току реализације овог Појединачног Уговора три пута уопште не испоручи требована добра, Купац/Наручилац може раскинути Оквирни споразум и појединачни уговор о јавној набавци и активирати средство обезбеђења за добро извршење посла.

**СРЕДСТВА ОБЕЗБЕЂЕЊА - ПОЈЕДИНАЧНИ УГОВОР**

**Члан 6.**

Изабрани понуђач - добављач се обавезује да у року од осам дана од дана закључења појединачног уговора на основу оквирног споразума, преда Наручиоцу/Купцу једну бланко сопствену меницу као обезбеђење за добро извршење посла, која мора бити евидентирана у Регистру меница и овлашћења Народне банке Србије и за које понуђач – добављач мора доставити потврду о регистрацији менице односно листинг са сајта НБС.

Менице морају бити оверене печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности појединачног уговора о јавној набавци без ПДВ-а.Уз менице мора бити достављена копија картона депонованих потписа који је издат од пословне банке коју Изабрани понуђач наводи у меничном овлашћењу – писму. Рок важења меница је 30 дужи од трајања појединачног уговора о јавној набавци.

Наручилац ће уновчити дате менице уколико: Добављач не буде извршавао своје обавезе у роковима и на начин предвиђен предметним појединачним уговором о јавној набавци.

**РОК И НАЧИН ПЛАЋАЊА**

**Члан 7.**

Купац се обавезује да Продавцу плаћање врши након извршене испоруке, у року до 45 дана од дана пријема потписане и оверене фактуре и по претходно извршеном квалитативно-квантитативном пријему добара, на текући рачун Добављача бр. 205-515641-24 код банке: НЛБ Комерцијална.

**ВИША СИЛА**

**Члан 8.**

Уколико после закључења овог Појединачног уговора наступе околности више силе, који доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна потписница и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна потписница погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**ПОСЕБНЕ И ЗАВРШНЕ ОДРЕДБЕ**

**Члан 9**.

За све што није регулисано овим Појединачним Уговором примењиваће се одредбе Закона о облигационим односима ("Сл. лист СФРЈ", бр. 29/78, 39/85, 57/89 и 45/89 - одлука УСЈ 57/89, "СЛ. лист СРЈ", бр. 31/93 “Сл. лист СЦГ”, бр. 1/2003 - Уставна повеља и “Сл. гласник РС” бр. 18/2020), као и други прописи који регулишу ову материју.

**Члан 10.**

Све спорове који проистекну у реализацији овог Појединачног Уговора стране ће решавати споразумно.

У случају да споразум није могућ, спор ће решавати Привредни суд у Пожаревцу.

**Члан 11.**

Овај Појединачни Уговор је закључен у 4 (четири) истоветних примерака, од којих Наручиоцу припада 2 (два), а Добављачу 2 (два) примерка.

 **За Добављача**: **За Наручиоца**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **\_\_\_\_\_\_\_***\_\_\_\_\_\_\_\_\_\_\_\_\_\_\_\_\_\_\_*